A o fitlhela go le thata go akanya gore Jehofa, “Modimo wa lorato” o tla tlhoma Morwawe, “Kgosana ya Kagiso” go lwa mo ntweng? (2 Bakorintha 13:11; Isaia 9:6) Ntle le pelaelo, go itse maitlhomo a bone go tla go thusa go tlhaloganya lebaka la go bo ba dira jalo. Buka ya Dipesalema e tlhalosa Jesu e le motlhabani yo o pagameng pitse. Ke ka ntlha yang fa a lwa? Mopesalema o tlhalosa gore Keresete o pagame pitse “ka ntlha ya boammaaruri le boikokobetso le tshiamo.” O lwa ntwa eno ka gonne a rata tshiamo mme a tlhoile boikepo.—Pesalema 45:4, 7. Go nna le sengwe se se mosola tota go ka itumedisa thata. Mme e ka tswa e le eng seo? Madi a mantsi? Dibenyane tse di turang kgotsa tse di sa tlwaelegang? Tumo le tlotlomalo? Batho ba le bantsi ba tseela dilo tseno kwa godimo thata. Motho fa a na le tsone a ka di dirisa go itshedisa, go dira gore botshelo bo nne le bokao, kgotsa go kgotsofatsa keletso ya go batla go amogelwa le go fitlhelela dilo dingwe. A re leka ka thata go nna le dilo tse di ntseng jalo, re solofela gore di tla diragatsa mekgele ya rona le dilo tse re di eletsang mo isagweng?